|  |  |
| --- | --- |
|  |  |
|  |
|  |
|  |
|   |
|  |

Viitteet

|  |
| --- |
| SUOMEN SOTILASURHEILULIITON KAMPPAILUPÄIVÄT NIINISALOSSA JA KANKAANPÄÄSSÄ 29.11. - 1.12.2022 |

# YLEISTÄ

Niinisalon Varuskunnan Urheilijat ry ja Porin prikaati järjestävät Sotilasurheiluliiton kamppailupäivät 29.11. - 1.12.2022. Majoitus sekä ruokailut toteutetaan Niinisalon varuskunnassa, kilpailukeskus sijaitsee Kankaanpään kaupungin liikuntakeskuksessa, osoitteessa Jämintie 10 38700 Kankaanpää.

Kilpailun johtajana toimii kapteeni Juha Vartiamäki 0299 443 672. Kilpailun johtajan apulaisena toimii kapteeni EVP Jukka Lehtinen 040 7734 775.

# KILPAILUJEN OHJELMA

|  |  |  |  |
| --- | --- | --- | --- |
| Päivä | Aika | Tapahtuma | Paikka/vastuu |
| Tiistai 29.11.2022 | 15.00 | kilpailutoimisto auki | Niinisalon varuskunta, kasarmi 2 |
| 15.00 - 21.00 | kilpailijoiden saapuminen, majoittuminen | Niinisalon varuskunta, kasarmi 2 |
| 15.00 - 21.00 | omatoiminen harjoittelu mahdollista | varuskunnan urheilutalo |
| Keskiviikko 30.11.2022 | 08.00 | kilpailutoimisto auki | kasarmi 2           |
| 09.00 - 10.00 | Kaikkien lajien punnitukset | Niinisalon varuskunta, urheilutalo |
| 10.00 - 11.00 | Sääntökoulutus (max15 min/laji) | Niinisalon varuskunta, urheilutalo |
| 11.00 - 11.30 | Joukkueenjohtajien puhuttelu | Niinisalon varuskunta, urheilutalo |
| 11.00 - | Kilpailutoimisto auki | Liikuntakeskus Kankaanpää |
| 11.30 - 12.30 | Lounas  | LC Falkonetti, varuskunta |
| 13.00 - 13.15 | Kisojen avajaiset | Liikuntakeskus Kankaanpää |
| 13.30- | Sotilaspaini, nyrkkeily (harrastesarja)Vapaaottelu (alkusarja)Judo (kilpasarja), ml. palkintojen jakoLajiesittely (MilJudo) | Liikuntakeskus Kankaanpää |
| 16.30 – 17.30 | Päivällinen | LC Falkonetti, varuskunta |
| 18.00 - 20.00 | Kilpailut jatkuvatSotilaspaini, nyrkkeily alkusarja ja lukkopaini (tatamilla) | Liikuntakeskus Kankaanpää |
| 20.00 - | SOTUL:n järjestämä illallinen |  |
| Torstai 1.12.2022 | 09.00 - 12.00  | Nyrkkeilyfinaali (harrastesarja) | Liikuntakeskus Kankaanpää |
| 09.00 - 12.00 | Paini (vapaa) Sotilaspaini (sprinttikisa) | Liikuntakeskus Kankaanpää |
| 09.00 - 12.00 | Vapaaottelu (finaalit) | Liikuntakeskus Kankaanpää |
| 11.30 - 12.30 | Lounas | LC Falkonetti, varuskunta |
| 13.00             | Paini (kr.room), Sotilaspaini (sprinttikisa) | Liikuntakeskus Kankaanpää |
| 15.00 - | Palkintojen jako, joukkuekilpailu ja muut | Liikuntakeskus Kankaanpää |
| 16.00 -  | Kilpailut päättyy | Liikuntakeskus Kankaanpää |

# ILMOITTAUTUMINEN

Kamppailupäiville ilmoittautuminen on tehtävä **18.11.2022 mennessä**, kilpailukäskyssä olevalla liitteellä (liite 2). Ilmoittautuminen on liitettävä asiaan 7176/2022. Jakelu ei ole tarpeellinen. Mikäli ilmoitettava joukkue/urheilija ei ole PVAH -järjestelmän piirissä, tulee edellä mainittu ilmoittautumislomake lähettää sähköpostilla osoitteeseen:

marko.vormisto@mil.fi

Jälki-ilmoittautumisia ei oteta huomioon.

Ilmoittautumisen yhteydessä on mainittava majoitus- ja kuljetustarpeet, arvioitu saapumisaika sekä joukkueenjohtaja yhteystietoineen. Joukkueet tilaavat tarvitsemansa muonituksen ml erityisruokavaliot WebMysli -ohjelmalla.

# OSALLISTUMISMAKSU

Kaikilta kilpailijoilta perittävä osallistumismaksu on 25€/henkilö ja se maksetaan ilmoittautumisen yhteydessä seuroittain Niinisalon Varuskunnan Urheilijoiden tilille **FI73 5106 1540 0024 82**. Viestikenttään kirjataan seuran nimi ja osallistujien määrä. Osallistumismaksut on maksettava **18.11.2022 kuluessa**.

# JOUKKUEIDEN SAAPUMINEN

Kilpailujoukkueiden (joukkueen johtaja) on ilmoittauduttava kilpailutoimistossa. Kilpailutoimistossa joukkueille jaetaan tarvittava materiaali ja ohjeistus, sekä osoitetaan majoitus.

Jokaisella varusmieskilpailijalla tulee kilpailupaikalla olla henkilökuntaan kuuluva vastuullinen joukkueen johtaja tai valmentaja (yksittäisten kilpailijoiden osalta joukkueet voivat sopia yhteistyöstä).

Kiertopalkinnot on palautettava kilpailutoimistoon ilmoittautumisen yhteydessä.

Varusmiesten komennustodistukset luovutetaan ilmoittautumisen yhteydessä kilpailutoimistoon.

# NOUDATETTAVAT SÄÄNNÖT

Kamppailupäivien kilpailulajeissa noudatetaan SOTUL:n sääntöjä, sekä lajiliittojen sääntöjä soveltuvilta osin. Lajien sääntökoulutukset järjestetään Niinisalon varuskunnan urheilutalolla ke 30.11.2022 klo 10.00 - 11.00. Kilpailujen säännöt löytyvät Suomen Sotilasurheiluliiton internet-sivuilta.

# KILPAILUVARUSTEET

Kilpailujoukkueet vastaavat siitä, että heidän kilpailijoillaan on kaikki sääntöjen määrittämät kilpailuvarusteet. Liittojen sivuilla on tarkat ohjeet lajien kilpailuvarusteista. Varusteiden on oltava puettuna ja kilpailijan on oltava valmiina otteluun viimeistään omaa ottelua edeltävän ottelun alkaessa.

Vapaaottelussa järjestäjien puolesta kilpailupaikalla on otteluhansikkaat ja säärisuojat.

Nyrkkeilyssä järjestäjien puolesta kilpailupaikalla on otteluhansikkaat ja päänsuojat (tekniikkasarjat), omia hyväksyttyjä päänsuojia saa käyttää.

Järjestäjien puolesta kilpailijoita ei ole vakuutettu.

# TULOKSET

Kilpailujen tulokset ja ottelulistat ovat nähtävissä kilpailukeskuksen ilmoitustaululla. Kamppailupäivien tuloksista ja ottelulistoista vastaa kilpailutoimisto yt lajijohtajat. Lisäksi tulokset ja ottelulistat julkaistaan päivittäin internet- sivuilla osoitteessa Puolustusvoimat.fi / Maavoimat / Ajankohtaista / Tapahtumat / Kamppailupäivät, SOTUL:n internet- ja Facebook-sivuilla.

# PALKINTOJEN JAKO

Eri lajien palkintojen jako suoritetaan kilpailuohjelman mukaisesti kilpailukeskuksessa. Jokaisesta sarjasta palkitaan kolme parasta SOTUL:n mitalilla.

Palkittavien on oltava palkintokorokkeen välittömässä läheisyydessä 10 minuuttia ennen palkintojen jaon alkua.

Avajaisten, palkintojen jaon ja päätöstilaisuuden varustus on joko joukko-osaston edustusasu tai maastopuku M/05.

# HUOLTO

Majoitus

Kilpailujoukkueet majoitetaan kasarmimajoitukseen. Majoitustarve on ilmoitettava ilmoittautumisen yhteydessä.

Majoitus on käytössä tiistaista 29.11.2022 klo 12.00 alkaen. Joukkueen johtaja luovuttaa majoitustilat siivottuina viimeistään torstaina 1.12.2022 klo 17.00 mennessä.

Kilpailujoukkueille varataan liinavaatteet järjestäjien puolesta.

PORPR - VÄÄP Kimmo Järvinen vastaa kasarmimajoituksen järjestelyistä.

Tuomarit/toimitsijat majoitetaan MAASK - Tykistökoulun tiloihin. Majoitusjärjestelystä vastaa PORPR - KAPT Ilkka Huttula.

Muonitus

Varusmieskilpailijat, henkilökunta sekä toimitsijat ruokailevat varuskuntaravintola Falkonetissä.

Ruokailuaikataulu:

TI 29.11. 10.30 - 13.00 Lounas

 16.00 - 18.00 Päivällinen

 19.30 - 20.30 Iltapala

KE 30.11. 06.00 - 08.00 Aamupala

 10.30 - 13.00 Lounas

 16.00 - 18.00 Päivällinen

 20.00 - 20.30 Iltapala

TO 1.12. 06.00 - 08.00 Aamupala

 10.30 - 13.00 Lounas

 16.00 - 18.00 Päivällinen, eväspussit

Puolustusvoimien joukko-osastot tilaavat tarvitsemansa varusmiesten ja kadettien muonituksen (huomioikaa erityisruokavaliot) ml. matkamuonat **WebMysli -ohjelmalla**. Kilpailujärjestäjä tilaa toimitsijoiden tarvitseman muonituksen.

Rajavartiolaitoksen joukot tilaavat tarvitsemansa muonituksen suoraan sähköpostiosoitteesta niinisalo@leijonacatering.fi ja ilmoittavat tilauksen yhteydessä muonituksen laskutusosoitteen. Otsikkona pyydetään käyttämään: Kamppailupäivät 2022.

KAPT Ilkka Huttula sopii järjestelyt muonituskeskuksen kanssa.

 Kuljetukset

Kilpailujoukkueet ilmoittavat saapumiseen liittyvät kuljetustarpeensa ilmoittautumisen yhteydessä. Kilpailijat noudetaan tarvittaessa Parkanon rautatieasemalta. Kuljetuksista vastaa PORPR - KAPT Marko Lintunen.

 Sotilaskoti ja kanttiini

Niinisalo sotilaskoti palvelee seuraavasti:

* TI 29.11. – TO 1.12. klo 09.00 - 20.30

 Lääkintähuolto

Lääkintähuollossa tukeudutaan Niinisalon varuskunnan terveysasemaan. Aamuvastaanoton järjestelyt ja aikataulut ilmoitetaan kilpailuohjeessa.

 Peseytyminen

Kankaanpään liikuntakeskus

* suihkut

Porin prikaati Niinisalon varuskunta

* miehistösauna 30.11.klo 08.00 - 11.00 ja klo 18.00 - 21.00
* varuskunnan urheilutalo
* majoituskasarmin suihkut

# TURVALLISUUS

Puolustusvoimien henkilöstöllä pitää olla mukana voimassa oleva puolustusvoimien henkilökortti (Henkilötodistus tai Varusmieskortti) ja se on pyydettäessä esitettävä tilaisuuden toimihenkilöille ja sotilaspoliisille.

Kilpailutoimisto ilmoittaa Niinisalon vartiostoon ulkopuolisten toimitsijoiden nimiluettelon.

Pienissä onnettomuustilanteissa otetaan yhteys työterveyshoitajaan ja muissa tapauksissa soitetaan hätäkeskukseen **112**.

Toimitsijoille tulee pitää turvallisuuspuhuttelu, jossa kerrotaan Kankaanpään liikuntakeskuksen turvallisuusohjeet sekä palo- ja pelastusturvallisuuteen liittyvät määräykset.

# MUUT ASIAT

Rajavartiolaitoksen esikuntaa pyydetään lähettämään asiakirja edelleen alaisilleen laitoksille.

Kilpailuun liittyvät tiedustelut Outlook- sanomalla tai puhelimitse

KAPT Juha Vartiamäki (p. 0299 443 672) tai KAPT EVP Jukka Lehtinen (p. 0407734775)

|  |
| --- |
| Allekirjoitukset |

|  |
| --- |
| Allekirjoitusteksti |

|  |  |
| --- | --- |
| LIITTEET |       |

|  |  |
| --- | --- |
| JAKELU | PE ja alaiset laitoksetMAAV joukko-osastotILMAV joukko-osastotMERIV joukko-osastotRajavartiolaitoksen Esikunta |

|  |  |
| --- | --- |
| TIEDOKSI |  |